**Сабақтың тақырыбы:** *Тұңғыш Президент*

**Сабақтың мақсаты:**

**Білімділік:** Қазақ халқының мақтанышы Қаныш Сәтбаев туралы кеңірекмағлұмат беру.

**Дамытушылық:** Оқушылардың ойлау белсенділігін, ой-өрісін арттыру, сөздік қорын молайту, шығармашылыққа баулу.

**Тәрбиелік:** Оқушыларды еңбекке баулу, елін, жерін сүюге тәрбиелеу.

**Сабақтың көрнекілігі:** тірек сызбалар, слайд суреттер.

**Сабақтың барысы:**

**І. Ұйымдастыру:**

а) амандасу.

ә) кезекшімен сөйлесу.

**ІІ. Үй жұмысын тексеру:**

- Балалар, біз өткен сабақта Ыбырай Алтынсариннің қандай әңгімесін өттік? (Жауап береді).

- Ол әңгімеде не туралы айтылып еді, енді соны еске түсіріп өтейікші... (Тақтаға 4 оқушы шығып, рөлге бөліп, жатқа оқиды).

- Ал енді үйге қандай тапсырма берілді? (Жауап беріледі).

- Тапсырма бойынша, бұлақ басындағы «Әй, жолаушы, болсаң, осы бұлақтай бол!» деген жазудың мағынасын басқаша қалай жазар едіңдер? (2-3 оқушыдан сұрау).

- Енді, балалар, мынадай сұрақтарға жауап беріңдерші:

1. Бұрынғы Қазақ КСР Ғылым академиясы қазір қалай аталады?

2. Қазақ Ғылым академиясы қай жылы ашылды?

3. Ғылым академиясы кімнің есімімен аталады?

4. Қаныш Сәтбаев кім?

**ІІІ. Жаңа сабақ.**

- Балалар, бүгінгі сабағымыз осы қазақ халқының біртуар ұлы Қаныш Сәтбаев туралы болмақ. (Слайд-шоуды тамашалау).

(Мұғалім Қаныш Сәтбаев туралы әңгімелейді).

- Күннің жады мен бүгінгі сабақтың тақырыбын дәптерімізге жазып қояйық.

Мәтінмен таныспай тұрып, жаңа сөздерге назар аударайық.

**ІV. Сөздікпен жұмыс.**

Көпқырлы – разносторонний

Ықпалын тигізу – оказать влияние

Қағида – правило

Қорған – защита, опора

Ұшан-теңіз – безгранично

Баршынгүл – гладиолус

Бөртегүл – сирень

(Әуелі мұғалім оқиды, оқушылар хормен қайталайды, жеке оқушы оқиды).

Жаңа сөздерден сөз тіркесін құрау.

**V. Мәтінмен жұмыс.**

Мұғалім оқиды. 3 бөлікке бөліп, 3 оқушы оқиды.

**VІ. Топтық жұмыс.**

І топ:

1. І бөлікке ат қою.
2. Синонимін тап: *тұңғыш, табыс, ынтымақ, сіңірген.*
3. «Бейнетте – береке» деген не мағына береді?
4. «Еңбек» сөзін тәуелдік жалғауының І жағында септе.

ІІ топ:

1. ІІ бөлікке ат қою.
2. Синонимін тап: *байлық, ерлік, ұшан-теңіз, тірегі.*
3. «Жер елсіз болмайды, ел ерсіз болмайды» деген мақалдың мағынасын талдау.
4. «Ерлік» сөзін тәуелдік жалғауының ІІ жағында септе.

ІІІ топ:

1. ІІІ бөлікке ат қою.
2. Синонимін тап: *есім, ықпал, үлкен, жан-жақты.*
3. «Ерлік – ердің ісі» дегеннің мағынасын талдау.
4. «Ел» сөзін тәуелдік жалғауының ІІІ жағында септе.

**VII. Сөйлесу (Диалог).**

**VIII. Сабақты қорыту:**

**Бағалау.**

**Үйге тапсырма:**

«Кім боламын?» тақырыбына эссе жазу.

***Сабақты өткізген:*** **ХАСАНОВА НҰРГҮЛ ҚАЛАМҒАЛИҚЫЗЫ**,

*Ақтау қаласындағы № 10 орта мектептің орыс сыныптарындағы қазақ тілі мен әдебиеті пәнінің мұғалімі, 1-санатты ұстаз.*